stanford-oval/wikipedia huggingface dataset:
เซนทริโอล
การเจริญเติบโตของสัตว์

การเรียงตัวที่เหมาะสมของซิเลียผ่านเซนทริโอลที่วางตัวเข้าหาด้านท้าย (posterior) ของเซลล์โหนด (node cell) ในเอ็มบริโอ เป็นสิ่งจำเป็นอย่างยิ่งสำหรับการสร้างสมมาตรซ้าย-ขวาของการเจริญในสัตว์เลี้ยงลูกด้วยน้ำนม
การจำลองเซนทริโอล

ก่อนการจำลองดีเอ็นเอ เซลล์ยังคงมีเซนทริโอลสองอัน อันที่สร้างก่อนเรียกว่าเซนทริโอลแม่ (mother centriole) และอันที่สร้างขึ้นภายหลังเรียกว่าเซนทริโอลลูก (daughter centriole) ระหว่างกระบวนการแบ่งเซลล์ เซนทริโอลใหม่จะเกิดขึ้นที่ปลายด้านใกล์ของทั้งเซนทริโอลแม่และเซนทริโอลลูก หลังจากผ่านกระบวนการจำลองแล้ว เซนทริโอลที่เกิดขึ้นใหม่สองอัน (ซึ่งขณะนี้เป็นเซนทริโอลลูกของเซนทริโอลสองอันก่อนหน้า) จะยังคงติดกันในลักษณะตั้งฉากจนถึงช่วงไมโทซิส ซึ่งที่ระยะนี้เซนทริโอลลูกและเซนทริโอลแม่จะถูกแยกออกจากกันด้วยเอนไซม์เซพาเรส (separase)
เซนทริโอลทั้งสองในเซนโทรโซมจะถูกผูกติดเข้าด้วยกัน เซนทริโอลแม่จะแผ่รยางค์ที่ปลายด้านไกลของแกนตามยาว และแนบติดกับเซนทริโอลลูกที่ปลายด้านใกล้ เซลล์ลูกที่เกิดขึ้นหลังจากกระบวนการแบ่งเซลล์จะได้รับเซนทริโอลหนึ่งคู่ เซนทริโอลเริ่มจำลองตัวเองเมื่อมีการจำลองดีเอ็นเอ
ต้นกำเนิด

บรรพบุรุษร่วมสุดท้ายของยูแคริโอตทุกชนิดคือเซลล์ที่มีซิเลียและเซนทริโอล บางเชื้อสายของยูแคริโอต เช่น พืชบก ไม่มีเซนทริโอล ยกเว้นในเซลล์สืบพันธุ์เพศผู้ซึ่งเคลื่อนที่ได้  ในทุก ๆ เซลล์ของพืชตระกูลสนและพืชดอกปราศจากเซนทริโอลอย่างสิ้นเชิง อีกทั้งไม่มีเซลล์สืบพันธุ์ที่มีซิเลียหรือแฟลเจลลา กระนั้นก็ยังไม่เป็นที่แน่ชัดว่าบรรพบุรุษร่วมดังกล่าวมีซิเลียหนึ่งหรือสองเส้น ยีนที่สำคัญเช่นเซนทรินส์ (centrins) อันจำเป็นสำหรับการเจริญของเซนทริโอล พบเฉพาะในยูแคริโอต ไม่พบในแบคทีเรียหรืออาร์เคีย
ศัพทมูลวิทยาและการสะกด

คำว่า centriole (/ˈsɛntrioʊl/) ประกอบขึ้นจากหน่วยคำ centri- และ -ole ให้ความหมายว่า "ชิ้นส่วนตรงกลางขนาดเล็ก" ซึ่งอธิบายถึงตำแหน่งตามปกติของเซนทริโอลใกล้ใจกลางเซลล์
เซนทริโอลนอกแบบแผน

เซนทริโอลที่พบเป็นปกติประกอบด้วยไมโครทิวบูลสามท่อติดกัน (triplet) จำนวนเก้าชุด เรียงตัวกันแบบมีสมมาตรรัศมี จำนวนของเซนทริโอลอาจแตกต่างกันไป โดยมีได้ทั้งท่อไมโครทูบูลแบบคู่ (doublet) เก้าชุด (ใน Drosophila melanogaster) หรือท่อเดี่ยว (singlet) ใน C. elegans เซนทริโอลนอกแบบแผนเป็นเซนทริโอลที่ไม่มีไมโครทิวบูล เช่นชนิดคล้ายพรอกซิมัลเซนทริโอล (Proximal Centriole-Like) ที่พบในสเปิร์มของ D. melanogaster หรือมีไมโครทิวบูลแต่ไม่มีสมมาตรรัศมี เช่นดิสทัลเซนทริโอลของสเปิร์มมนุษย์
ภาพแสดงเซนทริโอลแม่และเซนทริโอลลูกเชื่อมติดกันแบบตั้งฉาก
ภาพสามมิติของเซนทริโอล
ภาพจากกล้องจุลทรรศน์อิเล็กตรอน แสดงเซนทริโอลในตัวอ่อนหนู
เซลลูไลต์

| Cellulite |
| --- | --- |
The dimpled appearance of cellulite
บัญชีจำแนกและลิงก์ไปภายนอก
MedlinePlus: 002033
เซลลูไลต์ (อังกฤษ: Cellulite) หมายถึง  เซลล์ก้อนไขมันที่มีขนาดใหญ่  อยู่ใต้ผิวหนังที่อัดกันอยู่อย่างหนาแน่นซึ่งจะนูนขึ้นมาที่บริเวณผิวหนังจะเป็นตะปุ่มตะป่ำ  บริเวณนี้เรียกว่า  เซลลูไลต์  หรือเรียกว่าผิวเปลือกส้ม  ไขมันนี้จะพบได้ทั้งในคนผอมและคนอ้วน  โดยพบในเพศหญิงมากกว่าเพศชายซึ่งร่างกายจะสามารถสะสมได้ที่บริเวณ  ท้องแขน  หน้าท้อง  ต้นขา และสะโพก
(เซลลูไลต์มักจะเกิดในผู้หญิงมากกว่าผู้ชายเนื่องจากเนื้อเยื่อเกี่ยวพันในผู้หญิงเรียงเป็นแนวตั้งและมีปริมาณไขมันสะสมมาก ส่วนของผู้ชายเรียงเป็นสี่เหลี่ยมขนมเปียกปูนเล็กๆและมีปริมาณไขมันสะสมน้อย   จึงไม่พบเซลลูไลต์ในผู้ชาย)
สาเหตุการเกิดเซลลูไลต์

- ร่างกายมีการเผาผลาญที่ผิดปกติ   ทำให้ไม่สามารถเผาผลาญไขมันใต้ผิวหนังออกจากร่างกายได้หมด
- การรับประทานอาหารจำพวกคาร์โบไฮเดรตที่มากเกินความจำเป็น   ทำให้ร่างกายสะสมเซลลูไลต์
- การออกกำลังกายไม่สม่ำเสมอ  หรือขาดการออกกำลังกายซึ่งเป็นอีกสาเหตุของการสะสมเซลลูไลต์ เพราะไขมันจะจับตัวเป็นกลุ่มก้อนและมีการขยายใหญ่ขึ้นที่ใต้ผิวหนัง  ทำให้ผิวหนังตรงนั้นมีลักษณะเป็นริ้วคลื่น
- อาหาร ได้แก่  อาหารที่อุดมไปด้วย toxin เช่นไขมัน   ของทอด  สุรา  น้ำตาล หากรับประทานอาหารเหล่านี้มากเกินไปจะทำให้ร่างกายไม่สามารถกำจัดออกหมดเกิดการสะสม
- กรรมพันธุ์
- ดื่มน้ำน้อย
- เซลลูไลต์มักจะพบมากในคนที่รับประทานยาคุมกำเนิด หรือหลังคลอดเนื่องจากร่างกายมีระดับฮอร์โมนเอสโตรเจนสูง
โทษของเซลลูไลต์

- การเกิดเซลล์ลูไลท์  ส่งผลต่อการไหลเวียนของระบบน้ำเหลือง
- ส่งผลต่อระบบขับของเสียในร่างกายจะเกิดความผิดปกติ
การเกิดเซลลูไลต์

เกิดจากเซลล์ไขมันบวม และการที่มีพังผืดเข้ามาหุ้มทำให้เกิดการรวมตัวของเซลล์ไขมันเป็นกลุ่มก้อน
•	เซลล์ของไขมันบวมเนื่องจากมีการสะสมไขมันไว้ในเซลล์เป็นปริมาณมาก
•	ผนังหลอดเลือดของเซลล์ไขมันจะรั่วทำให้มีน้ำซึมผ่านออกจากเซลล์ไขมันทำให้เกิดการคั่งของน้ำ
•	การระบายของน้ำเหลืองไม่ดี
•	เซลล์ของไขมันจะจับกันเป็นกลุ่มโดยมี collagen ล้อมรอบซึ่งทำให้เลือดไหลเวียนผิดปกติ
•	เนื้อเยื่อเกี่ยวพันจะดึงผิวหนังตำแหน่งที่ยึดกับผิวหนังทำให้ผิวหนังเป็นรอนๆคล้ายริ้วคลื่น
ระดับความรุนแรงของปัญหาเซลลูไลต์

1. น้อย - มองเห็นผิวเป็นริวคลื่นเมื่อมือไปสัมผัส
2. ปานกลาง - มองเห็นผิวเป็นริวคลื่นเมื่อยืน
3. มาก - มองเห็นผิวเป็นริวคลื่นตลอดเวลา
โปร WarZ เก็บถาวร 2016-09-09 ที่ เวย์แบ็กแมชชีน
การแก้ปัญหาเซลลูไลต์สามารถทำได้โดย

1. ลดการบริโภคไขมันและน้ำตาล
2. ทำให้เนื้อเยื่อเกี่ยวพันแข็งแรงขึ้น โดยการนวดเบาๆตามบริเวณที่มีเซลลูไลต์ และ ออกกำลังกายสม่ำเสมอ
3. ดื่มน้ำให้เพียงพอกับร่างกายต้องกาประมาณวันละ 8 แก้ว
4. การใช้วิธีดีท็อกซ์ ทั้งอบไอน้ำ ซาวน่า
5. หันมากินอาหาร Raw Food หรือใช้วิธี Detox Liquid Diet คือดื่มแต่น้ำผักน้ำผลไม้ ซุปใส ชาสมุนไพร โดยไม่กินอะไรเลย เพื่อให้ร่างกายขับถ่ายของเสีย    ทำให้ไขมันลดลงเซลลูไลต์จะน้อยลงไปด้วยเช่นกัน  แต่ถ้าหากกลับมากินตามปกติเซลลูไลต์ก็จะกลับมาเหมือนเดิมด้วยเช่นกัน
เซอร์ไนต์

| เซอร์ไนต์ |
| --- | --- |
ตัวละครใน ซีรีส์ โปเกมอน
ปรากฏครั้งแรก: โปเกมอน รูบี้ และ แซฟไฟร์ (2002)
ออกแบบโดย: เค็ง ซูงิโมริ
ให้เสียงโดย: EN: Michele Knotz JP: Tomoko Kawakami
ข้อมูลตัวละครในเรื่อง
เผ่าพันธุ์: โปเกมอน
ประเภท: พลังจิต/แฟรี่
เซอร์ไนต์ (อังกฤษ: Sirnight; ญี่ปุ่น: サーナイト; โรมาจิ: Sānaito) เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเค็ง ซูงิโมริ
เซอร์รีย์

เซอร์รีย์ (อังกฤษ: Surrey) คือ เทศมณฑลหนึ่งทางตอนใต้ของสหราชอาณาจักร เป็นส่วนหนึ่งของภูมิภาคตะวันออกเฉียงใต้ของอังกฤษ มีอาณาเขตติดต่อกับเทศมณฑลบาร์คเชอร์ เกรตเตอร์ลอนดอน (Greater London) แฮมป์เชอร์ เค้นท์ อีสต์ซัสเซกซ์ และเวสต์ซัสเซกซ์ เมืองหลวงคือกิลด์ฟอร์ด
แหล่งข้อมูลอื่น

Surrey County Council
Surrey Interactive Map เก็บถาวร 22 กรกฎาคม 2017 ที่ เวย์แบ็กแมชชีน
Exploring Surrey's Past
Surrey Search & Rescue (SurSAR) เก็บถาวร 2011-05-15 ที่ เวย์แบ็กแมชชีน
Surrey History Centre
Images of Surrey at the English Heritage Archive
| ด ค กค> ศ. 1974 – ค.ศ. 1996 ←    เทศมณฑลทางพิธีการของอังกฤษ   → ปัจจุบัน |
| --- | --- |
 กลอสเตอร์เชอร์  เกรเทอร์แมนเชสเตอร์  เกรเทอร์ลอนดอน  คอร์นวอลล์  คัมเบรีย  เคนต์  เคมบริดจ์เชอร์  ชรอปเชอร์  เชชเชอร์  ซัฟฟอล์ก  ซัมเมอร์เซต  เซอร์รีย์  เซาท์ยอร์กเชอร์  ดอร์เซต  ดาร์บิเชอร์  เดวอน  เดอรัม  ไทน์และเวียร์  นครลอนดอน  นอตทิงแฮมเชอร์  นอร์ทยอร์กเชอร์  นอร์แทมป์ตันเชอร์  นอร์ฟอล์ก  บริสตอล  บักกิงแฮมเชอร์  บาร์กเชอร์  เบดฟอร์ดเชอร์  เมอร์ซีย์ไซด์  รัตแลนด์  ลิงคอล์นเชอร์  เลสเตอร์เชอร์  แลงคาเชอร์  วอริกเชอร์  วิลต์เชอร์  วุร์สเตอร์เชอร์  เวสต์ซัสเซกซ์  เวสต์มิดแลนส์  เวสต์ยอร์กเชอร์  สแตฟฟอร์ดเชอร์  ออกซฟอร์ดเชอร์  อีสต์ซัสเซกซ์  อีสต์ไรดิงออฟยอร์กเชอร์  เอสเซกซ์  ไอล์ออฟไวต์  ฮาร์ตฟอร์ดเชอร์  เฮริฟอร์ดเชอร์  แฮมป์เชอร์
เซลโซ่ แดงก๊อด

| เซลโซ่ แดงก๊อด |
| --- | --- |
เกิด: 29 พฤษภาคม พ.ศ. 2519
เซลโซ แดงก๊อด (อังกฤษ: Celso Danggod) นักมวยสากลชาวฟิลิปปินส์ เกิดเมื่อ 29 พฤษภาคม พ.ศ. 2519 ที่เมืองมูตินลูปา ประเทศฟิลิปปินส์ สถิติการชก 83 ครั้ง ชนะ 37 (น็อค 10) เสมอ 16 แพ้ 30
ประวัติ

แดงก๊อดขึ้นชกมวยสากลอาชีพครั้งแรกเมื่อ 26 กุมภาพันธ์ พ.ศ. 2536 เสมอกับ คิด เอนดิโน จากนั้นขึ้นชกที่ฟิลิปปินส์ตลอดและชนะเป็นส่วนใหญ่ รวมทั้งเคยชนะคะแนนเจอรี่ ปาฮายาไฮ ด้วย แดงก๊อดมาชกในไทยเมื่อ พ.ศ. 2543 โดยมาแพ้คะแนนฟ้าลั่น ศักดิ์กรีรินทร์ จากนั้น ขึ้นชิงแชมป์ PABA รุ่นไลท์ฟลายเวทเมื่อ 8 กันยายน พ.ศ. 2543 ปรากฏว่าเสมอกับดีเด่น เก่งการุณ ไม่ได้แชมป์ จากนั้น ขึ้นชิงแชมป์เงารุ่นไลท์ฟลายเวท IBF แพ้คะแนน อานิส โรก้าไปอย่างเป็นเอกฉัมท์ที่อินโดนีเซียเมื่อ 3 เมษายน พ.ศ. 2544 จากนั้น มาชิงแชมป์ PABA กับดีเด่นอีกเมื่อ 25 พฤษภาคม พ.ศ. 2544 ก็เสมอกันไปอีก
แดงก๊อดได้ครองแชมป์ฟิลิปปินส์รุ่นไลท์ฟลายเวทเมื่อ 9 พฤศจิกายน พ.ศ. 2544 เมื่อชกชนะคะแนน โจวาน เพรสบิเตโร แต่พอป้องกันแชมป์ครั้งแรกก็เสียแชมป์ให้ เวนเดล คอจูเลส โดยเป็นฝ่ายแพ้คะแนนไปเมื่อ 8 กมภาพันธ์ พ.ศ. 2545 จากนั้น ได้ไปชิงแชมป์โลกรุ่นฟลายเวท WBF ที่ว่างเมื่อ 21 พฤษภาคม ที่ลอนดอน ปรากฏว่าแดงก๊อดเป็นฝ่ายแพ้คะแนนไป ก่อนที่จะขึ้นชิงแชมป์ฟิลิปปินส์รุ่นฟลายเวทเมื่อ 1 ธันวาคม พ.ศ. 2545 และเป็นฝ่ายชนะคะแนน โรเดล โอราอิส ได้แชมป์มาครอง และป้องกันแชมป์ไว้ได้ถึง 3 ครั้งก่อนจะเสียแชมป์ แพ้คะแนน อีริค บาร์เซโลนา เมื่อ 5 พฤศจิกายน พ.ศ. 2548 โดยที่ระหว่างครองแชมป์ฟิลิปปินส์นี้ แดงก๊อดยังเดินทางมาชิงแชมป์ PABA เฉพาะกาลรุ่นฟลายเวทเมื่อ 25 กุมภาพันธ์ พ.ศ. 2547 แพ้คะแนน เด่นเก้าแสน เก้าวิชิต และหลังจากที่เสียแชมป์ฟิลิปปินส์ไปแล้ว ก็ได้ชิงแชมป์ WBC เอเชียรุ่นฟลายเวทเมื่อ 19 มกราคม พ.ศ. 2549 แพ้คะแนน พนมรุ้งเล็ก กระทิงแดงยิม มาชกนอกรอบแพ้คะแนน แมกไซไซ ศิษย์สายทอง และได้ชิงแชมป์ PABA รุ่นซูเปอร์ฟลายเวทเมื่อ 21 กันยายน พ.ศ. 2550 แพ้คะแนน ดวงเพชร ก่อเกียรติยิม หลังจากนั้น แดงก๊อดยังขึ้นชกต่อมาจนถึง พ.ศ. 2554 แต่ชกแพ้เกือบทั้งหมดและไม่ได้ชกชิงแชมป์ใดๆอีกเลย หลังจากที่ขึ้นชกครั้งสุดท้ายเมื่อ 10 ตุลาคม พ.ศ. 2554 แพ้น็อค เจฟฟรีย์ จิเมเนซ ยก 2 แดงก๊อดก็แขวนนวมไป
เกียรติประวัติ

แชมป์ฟิลิปปินส์รุ่นไลท์ฟลายเวท (2544-2545)
แชมป์ฟิลิปปินส์รุ่นฟลายเวท (2545 – 2548)
แชมป์เงารุ่นฟลายเวท WBF
ชิง 17 มิถุนายน 2548 ชนะคะแนน ซูการ์โน เบนจาโอ ที่ ฟิลิปปินส์
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นไลท์ฟลายเวทเมื่อ 8 กันยายน 2543 เสมอกับ ดีเด่น เก่งการุณ ที่ สุราษฎร์ธานี
ชิงแชมป์เงารุ่นไลท์ฟลายเวท IBF เมื่อ 3 เมษายน พ.ศ. 2544 แพ้คะแนน อานิส โรกา ที่ อินโดนีเซีย
ชิงแชมป์ PABA รุ่นไลท์ฟลายเวทเมื่อ 25 พฤษภาคม 2544 เสมอกับ ดีเด่น เก่งการุณ ที่ ปทุมธานี
ชิงแชมป์โลกรุ่นฟลายเวท WBF เมื่อ 21 พฤษภาคม 2545 แพ้คะแนน ดาเมียน เคลลี่ ที่ อังกฤษ
ชิงแชมป์ PABA รุ่นฟลายเวท เมื่อ 25 กุมภาพันธ์ 2547 แพ้คะแนน เด่นเก้าแสน เก้าวิชิต ที่ สมุทรสาคร
ชิงแชมป์ ABCO รุ่นฟลายเวทเมื่อ 19 มกราคม 2549 แพ้คะแนน พนมรุ้งเล็ก กระทิงแดงยิม ที่ เชียงใหม่
ชิงแชมป์ PABA รุ่นซูเปอร์ฟลายเวทเมื่อ 21 กันยายน 2550 แพ้คะแนน ดวงเพชร แสงมรกต ที่ มุกดาหาร
เซลล์ประสาทสั่งการล่าง

แม่แบบ:Infobox Norway
เพิ่ม [IQ bot 1000]เซลล์ประสาทสั่งการล่าง
(อังกฤษ: Lower motor neuron ตัวย่อ LMN)
เป็นเซลล์ประสาทสั่งการซึ่งอาจอยู่ที่ anterior grey column และ ventral root of spinal nerve ของไขสันหลัง (เป็น spinal lower motor neurons) หรือที่ cranial nerve nuclei ของก้านสมองและประสาทสมอง (เป็น cranial nerve lower motor neurons) ซึ่งมีหน้าที่เกี่ยวกับการเคลื่อนไหวร่างกาย (motor functions)
การเคลื่อนไหวภายใต้อำนาจจิตใจทั้งหมดต้องอาศัย LMN ซึ่งส่งเส้นประสาทไปยังใยกล้ามเนื้อโครงร่าง (skeletal muscle fibers) และทำงานเป็นตัวเชื่อมระหว่างเซลล์ประสาทสั่งการบน (upper motor neuron) และกล้ามเนื้อ
LMN ของประสาทสมองควบคุมการเคลื่อนไหวของตา ใบหน้า และลิ้น มีส่วนในการเคี้ยว กลืน และออกเสียง
ความเสียหายต่อ LMN อาจทำให้เกิดอัมพาตอ่อนเปียก (flaccid paralysis), ไร้รีเฟล็กซ์เอ็นกล้ามเนื้อ (tendon reflex) และเกิดกล้ามเนื้อฝ่อ (muscle atrophy)
สรีรวิทยา

เซลล์ประสาทสั่งการบน (UMN) ปล่อยสารสื่อประสาทคือกลูตาเมต ซึ่งทำให้ LMN ใน anterior grey column ในไขสันหลังลดขั้ว ซึ่งก็ทำให้มันส่งศักยะงานไปตามแอกซอนไปถึงแผ่นเชื่อมประสาทสั่งการและกล้ามเนื้อ (neuromuscular junction) เป็นที่ที่เซลล์ประสาทปล่อยสารสื่อประสาท acetylcholine ข้ามช่องไซแนปส์ (synaptic cleft) ไปยังตัวรับ (postsynaptic receptor) ที่เยื่อหุ้มเซลล์ประสาทกล้ามเนื้อ เป็นการสั่งการให้กล้ามเนื้อหดเกร็ง
ความสำคัญทางคลินิก

บทความหลัก: lower motor neuron lesion
ความเสียหายต่อ LMN คือรอยโรคที่เซลล์ประสาทสั่งการล่าง (lower motor neuron lesion, LMNL) ทำให้กล้ามเนื้อฝ่อ ทำให้หมดกำลัง และลดรีเฟล็กซ์ในบริเวณที่เป็นปัญหา

LMNL มีอาการเป็นคลื่นไฟฟ้ากล้ามเนื้อ (EMG) ที่ผิดปกติ, fasciculation (กล้ามเนื้อกระตุก), อัมพาต, กล้ามเนื้ออ่อนล้า และกล้ามเนื้อโครงร่างฝ่อเหตุประสาท
โรคต่าง ๆ รวมทั้งอัมพาตแบบเบลล์, อัมพาตก้านสมองส่วนท้าย (Bulbar palsy), โรคโปลิโอ และอะไมโอโทรฟิก แลเทอรัล สเกลอโรซิส (ALS) ล้วนสัมพันธ์กับการทำงานผิดปกติของ LMN ทั้งนั้น
ดูเพิ่ม

เซลล์ประสาทสั่งการบน
ระบบสั่งการ
เชิงอรรถและอ้างอิง

↑  "neuron, motor; motoneuron", ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑ ฉบับ ๒๕๔๕, (แพทยศาสตร์) เซลล์ประสาทสั่งการ
↑  Fletcher, T.F. "Clinical Neuroanatomy Guide". คลังข้อมูลเก่าเก็บจากแหล่งเดิมเมื่อ 2018-10-08. สืบค้นเมื่อ 2013-11-08.
↑  
Burke, Robert (2007). "Sir Charles Sherrington's The integrative action of the nervous system: a centenary appreciation". Brain. 130 (4): 887–894. doi:10.1093/brain/awm022. PMID 17438014. สืบค้นเมื่อ 2013-11-08.
↑  
Bear, Connors, Paradiso (2007). Neuroscience: Exploring the Brain. Lippincott Williams & Wilkins. pp. 426–432. ISBN 978-0-7817-6003-4.{{cite book}}:  CS1 maint: multiple names: authors list (ลิงก์)
↑  Saim, Muhammad. "Upper and Lower Motor Neurons". คลังข้อมูลเก่าเก็บจากแหล่งเดิมเมื่อ 2016-12-04. สืบค้นเมื่อ 2013-11-08.
↑  Floeter, Mary Kay (2010).  Karpati, George; Hilton-Jones, David; Bushby, Kate; Griggs, Robert C (บ.ก.). Structure and function of muscle fibers and motor units (PDF). Disorders of Voluntary Muscle (8th ed.). Cambridge University Press. Chapter 1, Motor Neurons, pp. 1-2. ISBN 978-0-521-87629-2.
↑  
Sanders, RD (Jan 2010). "The Trigeminal (V) and Facial (VII) Cranial Nerves: Head and Face Sensation and Movement". Psychiatry (Edgmont). 7 (1): 13–6. PMC 2848459. PMID 20386632.
↑  
Van den Berg;  และคณะ (November 2003). "The spectrum of lower motor neuron syndromes". J. Neurol. 250 (11): 1279–92. doi:10.1007/s00415-003-0235-9. PMID 14648143.
เซลล์เดนไดรต์

บทความนี้เกี่ยวกับเซลล์ภูมิคุ้มกัน สำหรับส่วนของเซลล์ประสาท ดูที่ เดนไดรต์
| เซลล์เดนไดรต์ (Dendritic cell) |
| --- | --- |
เซลล์เดนไดรต์ผิวหนัง
ภาพสร้างของผิวเซลล์เดนไดรต์ในมนุษย์ซึ่งแสดงส่วนงอกอันมีลักษณะเป็นแผ่นซึ่งพับกลับไปที่ผิวเยื่อหุ้มเซลล์ 	เมื่อสัมผัสกับเชื้อเอชไอวี นักวิชาการบางพวกเชื่อว่าแผ่นเช่นนี้จะจับไวรัสให้อยู่กับที่เพื่อให้สัมผัสกับเซลล์ทีซึ่งสืบหาการติดเชื้อ
รายละเอียด
ระบบ: ระบบภูมิคุ้มกัน
ตัวระบุ
ภาษาละติน: cellula dendritiformis
MeSH: D003713
TH: H1.00.01.0.00038
FMA: 83036
อภิธานศัพท์กายวิภาคศาสตร์[แก้ไขบนวิกิสนเทศ]
เซลล์เดนไดรต์ หรือ เซลล์รูปดาว
(อังกฤษ: dendritic cells ตัวย่อ DCs) เป็นเซลล์แสดงแอนติเจน (antigen-presenting cell) ของระบบภูมิคุ้มกันในสัตว์เลี้ยงลูกด้วยนม
มีหน้าที่จัดการแอนติเจนแล้วนำไปที่ผิวของเซลล์เองเพื่อแสดงแก่เซลล์ทีของระบบภูมิคุ้มกัน
เป็นตัวสื่อสารระหว่างระบบภูมิคุ้มกันโดยกำเนิด (innate immune system) กับระบบภูมิคุ้มกันแบบจำเพาะ (adaptive immune system)
เซลล์เดนไดรต์พบในเนื้อเยื่อที่สัมผัสกับสิ่งแวดล้อมภายนอก เช่น ผิวหนัง  (ซึ่งมีเซลล์เดนไดรต์พิเศษอันเรียกว่า เซลล์ลังเกอร์ฮันส์) และที่เยื่อบุจมูก บุปอด บุท้อง และบุลำไส้
และยังพบในเลือดด้วยในสภาพที่ยังไม่เจริญเติบโตเต็มที่
เมื่อเกิดสภาพกัมมันต์ (activation) แล้ว มันจะย้ายไปอยู่ที่ต่อมน้ำเหลืองในที่ซึ่งจะมีปฏิสัมพันธ์กับเซลล์ทีและเซลล์บี เป็นการเริ่มและปรับการตอบสนองของระบบภูมิคุ้มกันแบบจำเพาะ
ในช่วงพัฒนาการ มันมีส่วนยื่นออกมาซึ่งเรียกว่า เดนไดรต์ (ไม่เกี่ยวกับระบบประสาท) ที่ให้ชื่อแก่เซลล์ (คำกรีกว่า δένδρον หรือ déndron หมายถึง ต้นไม้)
แม้จะดูคล้าย ๆ กัน ส่วนยื่นเช่นนี้ก็ต่างกับที่พบในส่วนเดนไดรต์ของเซลล์ประสาท
เซลล์ที่ยังไม่เจริญเต็มที่ยังเรียกด้วยว่า veiled cells เพราะมันมี 'ม่าน/ผ้าคลุมหน้า' แทนเดนไดรต์
ดูเพิ่ม

แมคโครฟาจ
เชิงอรรถและอ้างอิง

↑  "Search result for dendritic cell". Longdo Dict. เก็บจากแหล่งเดิมเมื่อ 2021-10-28. (อังกฤษ-ไทย: คลังศัพท์ไทย โดย สวทช) Dendritic Cells - เซลล์รูปดาว, เซลล์เดนไดรท์ [การแพทย์]
แหล่งข้อมูลอื่น

, Website of the Center for Infection and Immunity of Lille contains information on DCs and their study in research, link currently dead
Dendritic Cells ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
www.dc2007.eu : 5th International Meeting on Dendritic Cell Vaccination and other Strategies to tip the Balance of the Immune System
Website of Ralph M. Steinman at The Rockefeller University เก็บถาวร 2009-06-27 ที่ เวย์แบ็กแมชชีน contains information on DCs, links to articles, pictures and videos
Cancer 'danger receptor' found, BBC News, 15 February 2009
เซลีนดิออนไลฟ์ 2018

เซลีนดิออนไลฟ์ 2018 (อังกฤษ: Celine Dion Live 2018) เป็นทัวร์คอนเสิร์ตของเซลีน ดิออน นักร้องชาวแคนาดา จัดขึ้นเพื่อสนับสนุนอัลบัมเพลงภาษาอังกฤษของเธอที่จะจำหน่ายใน ค.ศ. 2018 นับเป็นคอนเสิร์ตแรกในเอเชียของเธอในรอบสิบปี หลังจาก เทกกิงแชนเซสเวิลด์ทัวร์ เมื่อ ค.ศ. 2008
ประวัติ

วันที่ 10 มกราคม ค.ศ. 2018 เซลีน ดิออน แถลงข่าวคอสเสิร์ตนี้ที่เดอะคอลลอสเซียมแอตซีซาส์พาเลซในลาสเวกัส โดยระบุว่า จะมาเยือนโตเกียว, มาเก๊า, สิงคโปร์, จาการ์ตา, ไทเป, มะนิลา, และกรุงเทพมหานคร ต่อมาขยายไปยังซิดนีย์, บริสเบน, เพิร์ท, เมลเบิร์น, และออกแลนด์
รายชื่อเพลง

26 มิถุนายน ค.ศ. 2018 โตเกียว
"The Power of Love"
"That's the Way It Is"
"I'm Alive"
"Because You Loved Me"
Musical Interlude
"It's All Coming Back to Me Now"
"Beauty and the Beast" (duet with Barnev Valsaint)
"Ashes"
"Think Twice"
"Falling Into You"
"The Reason"
"Pour que tu m'aimes encore"
"Recovering"
"All by Myself"
Musical Interlude
Medley: “At Seventeen”/"A New Day Has Come”/’’Unison”
”To Love You More”
Medley Interlude : "Uptown Funk / We Are Family" (featuring backup singers)
Medley: "Kiss/Purple Rain"
"Love Can Move Mountains"/ "River Deep, Mountain High"
"My Heart Will Go On"
การแสดง

| วันที่> เอเชีย | เมือง> เอเชีย | ประเทศ> เอเชีย | สถานที่> เอเชีย | การแสดงเปิด> เอเชีย | ผู้ชม> เอเชีย | รายได้> เอเชีย |
| --- | --- | --- | --- | --- | --- | --- |
| 26 มิถุนายน ค.ศ. 2018 | โตเกียว | ญี่ปุ่น | โตเกียวโดม | — | — | — |
| 29 มิถุนายน ค.ศ. 2018 | มาเก๊า | มาเก๊า | โคไทอารีนา | — | — | — |
| 30 มิถุนายน ค.ศ. 2018 | มาเก๊า | มาเก๊า | โคไทอารีนา | — | — | — |
| 3 กรกฎาคม ค.ศ. 2018 | สิงคโปร์ | สิงคโปร์ | มารีนาเบย์แซนส์แกรนด์บอลล์รูม | — | — | — |
| 4 กรกฎาคม ค.ศ. 2018 | สิงคโปร์ | สิงคโปร์ | มารีนาเบย์แซนส์แกรนด์บอลล์รูม | — | — | — |
| 7 กรกฎาคม ค.ศ. 2018 | จาการ์ตา | อินโดนีเซีย | เซ็นทุลอินเทอร์เนชันนัลคอนเวนชันเซนเตอร์ | — | — | — |
| 11กรกฎาคม ค.ศ. 2018 | ไทเป | ไต้หวัน | ไทเปอารีนา | — | — | — |
| 13 กรกฎาคม ค.ศ. 2018 | ไทเป | ไต้หวัน | ไทเปอารีนา | — | — | — |
| 19 กรกฎาคม ค.ศ. 2018 | มะนิลา | ฟิลิปปินส์ | มอลล์ออฟเอเชียอารีนา | — | — | — |
| 23 กรกฎาคม ค.ศ. 2018 | กรุงเทพมหานคร | ประเทศไทย | อิมแพกต์อารีนา | — | — | — |
เซลล์อีเพนไดมอล

เซลล์อีเพนไดมอล (อังกฤษ: ependymal cell) เป็นเซลล์ค้ำจุนหรือเซลล์เกลียชนิดหนึ่งซึ่งพบได้ในระบบประสาท โดยพบเป็นเยื่อบุที่โพรงสมองและโพรงของไขสันหลัง
เซลล์อีเพนไดมอล
ลักษณะ

เซลล์อีเพนไดมอลเป็นเซลล์เยื่อบุที่มีรูปทรงเป็นรูปลูกบาศก์ (cuboidal shape) เรียงตัวกันเป็นแผ่นอยู่บนฐาน (basement membrane) ที่ด้านบนของเซลล์หรือส่วนยอดของเซลล์จะพบเส้นขนเล็กๆ (cilia) ทำหน้าที่ในการโบกพัดน้ำเลี้ยงสมองและไขสันหลัง (cerebrospinal fluid ,CSF) ซึ่งบรรจุอยู่ในโพรงสมองและโพรงไขสันหลัง
หน้าที่

นอกจากช่วยให้เกิดการไหลของน้ำเลี้ยงสมองและไขสันหลังแล้ว ยังมีส่วนร่วมในกระบวนการดูดซึมสารต่าง ๆ เช่น สารอาหารเข้าสู่เนื้อเยื่อสมองและไขสันหลังอีกด้วย
รูปภาพเพิ่มเติม

เซลล์อีเพนไดมอลจากกล้องจุลทรรศน์
เซลล์เกลียขนิดอื่นๆ

ไมโครเกลีย
แอสโทรไซต์
โอลิโกเดนโดรไซต์
เรเดียลเกลีย
เซลล์ชวานน์
เซลล์แซทเทลไลท์
เซลล์ไฟฟ้าเคมี

การสาธิตการติดตั้งเซลล์ไฟฟ้าเคมีที่คล้ายกับเซลล์แดนีลล์ สองครึ่งเซลล์มีการเชื่อมโยงกันด้วยสะพานเกลือที่ใช้เพื่อนำส่งไอออนระหว่างสองครึ่งเซลล์ อิเล็กตรอนจะไหลในวงจรภายนอก
เซลล์ไฟฟ้าเคมี (อังกฤษ: electrochemical cell) เป็นอุปกรณ์ที่สามารถผลิตพลังงานไฟฟ้าจากปฏิกิริยาเคมีหรือช่วยอำนวยความสะดวกในการทำให้เกิดปฏิกิริยาเคมีผ่านการการใช้พลังงานไฟฟ้า ตัวอย่างหนึ่งที่ใช้ร่วมกันของเซลล์ไฟฟ้าเคมีเป็นเซลล์มาตรฐาน 1.5 โวลต์ที่ผลิตขึ้นมาสำหรับการใช้งานของผู้บริโภค อุปกรณ์ชนิดนี้รู้จักกันว่าเป็นเซลล์กัลวานีเดี่ยว แบตเตอรี่จะประกอบด้วยเซลล์สองตัวหรือมากกว่าเชื่อมต่อกันแบบอนุกรมหรือแบบขนาน
ประวัติเซลล์ไฟฟ้า

เซลล์ไฟฟ้าเคมีประกอบด้วยสองครึ่งเซลล์ แต่ละครึ่งเซลล์ประกอบด้วยขั้วไฟฟ้าและอิเล็กโทรไลต์อย่างละหนึ่งตัว สองครึ่งเซลล์อาจใช้อิเล็กโทรไลต์เดียวกันหรือต่างกัน ปฏิกิริยาเคมีในเซลล์อาจเกี่ยวข้องกับทั้งอิเล็กโทรไลต์และขั้วไฟฟ้าและ/หรือกับสารภายนอก (เช่นในเซลล์เชื้อเพลิงที่อาจใช้แก๊สไฮโดรเจนเป็นตัวทำปฏิกิริยา) ในเซลล์ไฟฟ้าเคมีเต็มรูปแบบ สารละลายในหนึ่งครึ่งเซลล์จะสูญเสียอิเล็กตรอน (ออกซิเดชัน) ให้กับขั้วไฟฟ้าของมันในขณะที่สารละลายในอีกหนึ่งครึ่งเซลล์ได้อิเล็กตรอนเพิ่ม (รีดักชัน) จากขั้วไฟฟ้าของมัน
สะพานเกลือ (เช่นกระดาษกรองแช่อยู่ใน KNO3 หรืออิเล็กโทรไลต์อื่นบางอย่าง) มักถูกใช้เพื่อทำเป็นจัดติดต่อของไอออนระหว่างสองครึ่งเซลล์ที่มีอิเล็กโทรไลต์แตกต่างกัน อีกทั้งยังช่วยป้องกันสารละลายทั้งสองฝั่งไม่ให้ผสมกันและก่อให้เกิดปฏิกิริยาข้างเคียงที่ไม่พึงประสงค์ ทางเลือกนอกจากสะพานเกลือจะเป็นการยอมให้มีการติดต่อถึงกันโดยตรง (และผสมกัน) ระหว่างสองครึ่งเซลล์ เช่นในอิเล็กโทรไลต์ง่าย ๆ เป็นน้ำ
เมื่ออิเล็กตรอนไหลจากไปยังอีกครึ่งเซลล์หนึ่งผ่านวงจรภายนอก ความแตกต่างของประจุจะเกิดขึ้นทั้งสองฝั่ง หากไม่มีจุดติดต่อให้กับไอออน ความแตกต่างของประจุนี้จะป้องกันอย่างรวดเร็วไม่ให้อิเล็กตรอนไหลได้ต่อไป สะพานเกลือจะช่วยให้มีการไหลของประจุลบและประจุบวกเพื่อรักษาการกระจายในสถานะที่มั่นคงของประจุระหว่างอ่างออกซิเดชันและอ่างรีดักชัน ในขณะที่ยังคงแยกสารละลายออกจากกัน อุปกรณ์อื่น ๆ เพื่อทำการแยกสารละลายออกจากกันได้แก่หม้อที่มีรูพรุนและสารละลายที่เป็นเจล หม้อที่มีรูพรุนถุกใช้ในเซลล์บันเซน (ขวา)
ประวัติเซลล์ไฟฟ้า > ปฏิกิริยาสมดุล

แต่ละครึ่งเซลล์มีแรงดันไฟฟ้าลักษณะเฉพาะ (อังกฤษ: characteristic voltage) สสารที่เป็นทางเลือกสำหรับแต่ละครึ่งเซลล์มีหลากหลาย พวกมันจะให้ความต่างศักย์ที่แตกต่างกัน แต่ละปฏิกิริยาจะดำเนินการเพื่อการสมดุลทางเคมีระหว่างสถานะออกซิเดชันที่แตกต่างกันของไอออน: เมื่อเกิดความสมดุล เซลล์จะไม่สามารถให้แรงดันไฟฟ้าสูงสุดอีกต่อไป ในครึ่งเซลล์ที่กำลังเกิดออกซิเดชัน ยิ่งความสมดุลเข้าใกล้กับไอออน/อะตอมที่มีสถานะออกซิเดชันในเชิงบวกมากเท่าไร ศักย์ไฟฟ้าที่ปฏิกิริยานี้จะสร้างให้ก็ยิ่งมากขึ้นเท่านั้น ในทำนองเดียวกันในปฏิกิริยารีดักชัน ยิ่งความสมดุลเข้าใกล้กับไอออน/อะตอมที่มีสถานะออกซิเดชันในเชิงลบมากเท่าไร ศักย์ไฟฟ้าที่ปฏิกิริยานี้จะสร้างให้ก็ยิ่งมากขึ้นเท่านั้น
ประวัติเซลล์ไฟฟ้า > ศักย์ของเซลล์

ศักย์ของเซลล์สามารถทำนายได้โดยการใช้ศักย์ของขั้วไฟฟ้า (แรงดันไฟฟ้าของแต่ละครึ่งเซลล์) ศักย์ของครึ่งเซลล์เหล่านี้จะถูกกำหนดเทียบกับแรงดัน 0 โวลต์ที่มอบหมายให้กับขั้วไฟฟ้าไฮโดรเจนมาตรฐาน (อังกฤษ: standard hydrogen electrode (SHE)) (ดูตารางที่ศักย์มาตรฐานของขั้วไฟฟ้า) ความแตกต่างในแรงดันไฟฟ้าระหว่างศักย์ขั้วไฟฟ้าทั้งสองจะสามารถคาดการณ์ถึงศักย์ที่จะทำการวัด เมื่อคำนวณค่าความแตกต่างของแรงดันไฟฟ้า เราต้องเขียนสมการปฏิกิริยาครึ่งเซลล์ขี้นใหม่ก่อนเพื่อหาสมการอ๊อกซิเดชัน-รีดักชันที่สมดุล
ย้อนกลับปฏิกิริยารีดักชันด้วยศักย์ขนาดเล็กที่สุด (เพื่อสร้างปฏิกิริยาออกซิเดชัน/ศักย์เซลล์บวกโดยรวม)
ปฏิกิริยาครึ่งจะต้องคูณด้วยจำนวนเต็มเพื่อให้อิเล็กตรอนเกิดความสมดุล
ข้อสังเกต ศักย์ของเซลล์จะไม่เปลี่ยนแปลงเมื่อปฏิกิริยาจะถูกคูณด้วยค่าคงที่
ศักย์ของเซลล์สามารถมีช่วงประมาณศูนย์ถึง 6 โวลต์ เซลล์ที่ใช้อิเล็กโทรไลต์ที่ผสมน้ำมักจะจำกัดศักย์ของเซลล์ไว้ที่น้อยกว่าประมาณ 2.5 โวลต์ เพราะส่วนผสมสำคัญเพื่อทำออกซิเดชันและรีดักชันที่มีประสิทธิภาพมากในการผลิตศักย์เซลล์ที่สูงขึ้นจะมีแนวโน้มที่จะทำปฏิกิริยากับน้ำ ศักย์ของเซลล์ที่สูงขึ้นมีความเป็นไปได้กับเซลล์ที่ใช้ตัวทำละลายอื่นแทนน้ำ ยกตัวอย่างเช่นเซลล์ลิเธียมที่มีแรงดันไฟฟ้า 3 โวลต์ที่มีอยู่ทั่วไป
ศักย์ของเซลล์ขึ้นอยู่กับความเข้มข้นของสารทำปฏิกิริยาและชนิดของพวกมัน เมื่อเซลล์กำลังถูกใช้งาน ความเข้มข้นของสารทำปฏิกิริยาก็ลดลงและศักย์ของเซลล์ก็ลดลงด้วย
เซลล์บันเซน คิดค้นโดยโรเบิร์ต บันเซน
เซลีน: ทรูดิอายส์ออฟเดอะเวิลด์

| เซลีน: ทรูดิอายส์ออฟเดอะเวิลด์ |
| --- | --- |
ใบปิดภาพยนตร์ เซลีน: ทรูดิอายส์ออฟเดอะเวิลด์
กำกับ: Stéphane Laporte
นักแสดงนำ: เซลีน ดิออน
ผู้จัดจำหน่าย: โซนีพิกเจอร์ส
วันฉาย: 17 กุมภาพันธ์ พ.ศ. 2553
ความยาว: 117 นาที
ประเทศ: แคนาดา
ภาษา: อังกฤษ   ฝรั่งเศส
เซลีน: ทรูดิอายส์ออฟเดอะเวิลด์ (อังกฤษ: Celine: Through the Eyes of the World) คือภาพยนตร์สารคดีคอนเสิร์ตของเซลีน ดิออน ระหว่างการจัด คอนเสิร์ตทัวร์เทกกิงแชนเซส มีกำหนดการปฐมทัศน์ในไมแอมี รัฐฟลอริดา ประเทศสหรัฐอเมริกา ในวันที่ 16 กุมภาพันธ์ พ.ศ. 2553 โดยภาพยนตร์เรื่องนี้จะออกฉายในโรงภาพยนตร์ทั่วไปในวันที่ 17 กุมภาพันธ์ พ.ศ. 2553 ผ่านบริษัทเดอะฮอตทิกเก็ต บริษัทในเครือของโซนีพิกเจอร์สเอนเตอร์เทนเมนต์ ในประเทศที่ใช้ภาษาฝรั่งเศส ภาพยนตร์เรื่องนี้ได้ใช้ชื่อว่า Céline autour du monde ซึ่งจะออกฉายในวันที่ 11 กุมภาพันธ์ พ.ศ. 2553 ในรัฐเกแบ็ก ประเทศแคนาดา